钦定古今图书集成/明伦汇编/氏族典/第493卷 > 《凌迪知万姓统谱》 > 孟知祥
## 钦定古今图书集成/明伦汇编/氏族典/第493卷 > 《凌迪知万姓统谱》 > 孟知祥

按《五代史·后蜀世家》：孟知祥，字保引，邢州龙冈人。其
叔父迁，当唐之末，据邢、洺、磁三州，为晋所掳。梁兵攻
晋，迁降梁，知祥父道独留事晋而不显。及知祥壮，晋
王以为左教练使。庄宗为晋王，以知祥为中门使，迁
马步军都虞候。庄宗建号，以知祥为太原尹。蜀平，庄
宗以知祥为成都尹。庄宗崩，明宗入立，知祥乃训练
兵甲，阴有王蜀之志。长兴元年，举兵反。明宗崩，知祥
乃即皇帝位，国号蜀，改元曰“明德”，以其子昶为皇太
子。卒，谥为“文武圣德英烈明孝皇帝”，庙号高祖。